**Tisztelt Kiállítók!**

Tájékoztatom Önöket, hogy a Hungária Schnauzer és Pinscher Klub a 2022. évtől bevezette a **HSPK Champion** **(Bajnok)** címszerzési lehetőséget az alábbi feltételek szerint:

**HSPK Bébi Bajnok**

HSPK klubkiállításon megszerzett 1 db nagyon ígéretes I. cím, és a MEOESZ által szervezett bármely CACIB címet kiadó kiállításon további 2 db nagyon ígéretes I. cím legalább két különböző bírótól.

**HSPK Kölyök Bajnok**

HSPK klubkiállításon megszerzett 1 db nagyon ígéretes I. cím, és a MEOESZ által szervezett bármely CACIB címet kiadó kiállításon további 2 db nagyon ígéretes I. cím legalább két különböző bírótól.

**HSPK Junior Champion:**

HSPK klubkiállításon megszerzett 3 db HPJ cím, illetve HSPK klubkiállításon 1 db vagy 2 db HPJ cím, azzal a kitétellel, hogy a fennmaradó hiányzó címet vagy címeket a MEOESZ által szervezett CACIB címet kiadó kiállításon megszerzett HPJ címmel kell pótolni legalább két különböző bírótól. Amennyiben a kutya életkora a fiatal osztályba nevezést már nem teszi lehetővé, úgy 1 db hiányzó HPJ cím kiváltható HSPK klubkiállításon megszerzett 1 db növendék osztályos CAC címmel. Az első és utolsó megszerzett címek között nincs minimálisan eltelt idő meghatározva.

**HSPK Champion:**

HSPK klubkiállításon megszerzett 3 db CAC cím legalább két különböző bírótól, növendék, nyílt, vagy munka osztályban. Az első és utolsó megszerzett címek között nincs minimálisan eltelt idő meghatározva.

**HSPK Veterán Champion:**

HSPK klubkiállításon 3 db CAC cím, vagy HSPK kiállításon megszerzett 2 db CAC cím és a MEOESZ által szervezett CACIB címet kiadó kiállításon megszerzett 1 db CAC cím, veterán osztályban legalább 2 különböző bírótól. Az első és utolsó megszerzett címek között nincs minimálisan eltelt idő meghatározva.

**HSPK Grand Champion:**

HSPK klubkiállításon megszerzett 3 db CAC cím champion osztályban, legalább két különböző bírótól. Az első és utolsó megszerzett címek között nincs minimálisan eltelt idő meghatározva.

A kérelemhez csatolni kell a származási lap mindkét oldalának, a bírálati lapoknak és kártyáknak a másolatait. A HSPK Champion cím megszerzésével jár 1 db díszoklevél és 1 db serleg. A HSPK Champion cím  nem jogosít champion osztályban való nevezésre.

Az adott évben megszerzett (2023 évi eredményeket is tartalmazó) HSPK Champion cím az Év kutyája pályázatnál 200 pontot ér!

A 2022. és 2023. évben szerzett HSPK Champion cím igénylése díjtalan. Vezetőségi döntés értelmében lehetőség van a címszerzésre a korábbi évek eredményei alapján visszamenőlegesen is, ez esetben a HSPK Champion cím igénylésének díja 5000 forint, amely összeg befizetéséről a bizonylatot kérjük a nevezéshez csatolni.

**Budapest, 2024. január 04.**

 **Lángh Rajmund**

 **elnök**